National Gallery

National Gallery, det britiske nasjonalgalleri, er et nasjonalt kunstgalleri som ligger på Trafalgar Square i London, Storbritannia. Det ble grunnlagt i 1824 og har en samling på over 2300 malerier fra midten av 1200-tallet fram til 1900.Skulpturer og annen kunst er i Victoria and Albert Museum, mens British Museum huser tidligere kunst, ikke-vestlig kunst, trykk og tegninger, og kunst fra senere enn 1900 er ved Tate Modern. En del britisk kunst er i National Gallery, men den nasjonale samling av britisk kunst er hovedsakelig i Tate Britain. 

 Om galleriet 
Galleriet er en ideell organisasjon som ikke er registrrert hos eller underlagt kontrollen til Charity Commission for England and Wales siden det faller under det britiske departementet for kultur, media og sports kontroll.«Constitution». The National Gallery. Galleriets samlinger tilhører Storbritannias innbyggere og adgang til hovedsamlingen er gratis, mens det for enkelte spesialutstillinger kreves inngangspenger.

I motsetning til lignende kunstmuseer på det europeiske fastlandet, ble ikke National Gallery opprettet for å nasjonalisere en eksisterende kunstsamling tilhørende de kongelige eller et fyrstehus. Det ble til da den britiske regjering kjøpte 38 malerier fra John Julius Angersteins arvinger i 1824. Angerstein var en forsikringsmegler og kunstmesén. Etter dette kjøpet ble museets samlinger formet hovedsakelig av dets første direktører, mest kjent er sir Charles Lock Eastlake, og av private donasjoner som til sammen utgjør to tredjedeler av dets samlinger.Gentili, Augusto; Barcham, William; Whiteley, Linda (2000): Paintings in the National Gallery, London: Little, Brown & Co., s. 7 Den totale samlingens størrelse er liten sammenlignet med mange europeiske nasjonalgallerier, men den er encyklopedisk i sin utstrekning; de fleste betydelige utviklinger i vestens kunst «fra Giotto til Cézanne»Chilvers, Ian (2003): The Concise Oxford Dictionary of Art and Artists. Oxford Oxford University Press, s. 413. Michael Levey, senere galleriets ellevte direktør, benyttet denne setningen som tittel på en populær avhandling om europeisk maleri: Levey, Michael (1972): From Giotto to Cézanne: A Concise History of Painting. London: Thames and Hudson er representert med viktige verker. Tidligere ble det sagt at dette nasjonalgalleriet var blant de få som hadde alle sine verker fast utstilt,Potterton, Homan (1977): The National Gallery, London, London: Thames & Hudson, s. 8 men det er ikke lenger tilfelle.

Den nåværende bygningen er den tredje som huser galleriets kunst, ble formgitt av William Wilkins i årene 1832 til 1838. Kun fasaden som er vendt mot Trafalgar Square er stort sett uforandret siden bygningen ble oppført, mens resten av den har blitt utvidet stykke for stykke i løpet av årene som nasjonalgalleriet har eksistert. Wilkins' bygning har ofte blitt kritisert for å være estetiske ufullkommen og at den var for liten, noe som førte til at Tate Gallery for britisk kunst ble etablert i 1897. Sainsbury-fløyen, en utvidelse mot vest som er tegnet av arkitektene Robert Venturi og Denise Scott Brown, er et kjent eksempel på postmodernistisk arkitektur i Storbritannia. Siden våren 2008  har Nicholas Penny vært direktør for galleriet.

Høydepunkter i samlingene

Kunstverk

Høydepunkter

Nederlandsk maleri

Engelsk maleri

Flamsk maleri

Fransk maleri

Tysk maleri

Italiensk maleri

Spansk maleri

Høydepunkter
 Paolo Uccello: Slaget ved San Romano
 Piero della Francesca:  Jesu dåp
 Jan van Eyck: Arnolfini-portrettet
 Sandro Botticelli: Venus og Mars
 Leonardo da Vinci: Madonna i grotten
 Rafael: Portrett av pave Julius II; La Madonna dei garofani
 Titian: Bacchus og Ariadne;  Aktaions død
 Hans Holbein den yngre: Ambassadørene
 Caravaggio: Gutt bitt av en øgle, Måltidet i Emmaus, Salome med Johannes Døperens hode Peter Paul Rubens: Le Chapeau de Paille; Paris' dom (to versjoner), 
 Diego Velázquez: Venus og speilet Anton van Dyck:  Portrett av Karl I til hest Rembrandt: Belsazars gjestebud; to selvportrett
 Canaletto: En regatta på Grand Canal William Hogarth: Marriage à-la-Mode Thomas Gainsborough: Mr and Mrs Andrews Joseph Wright of Derby: Et eksperiment med en fugl i luftpumpen J.M.W. Turner: Rain, Steam and Speed John Constable: Høyvognen Paul Cézanne:  Les Grandes Beigneuses  Claude Monet:  Vannliljedammen; Themsen nedenfor Westminster Pierre-Auguste Renoir:  Paraplyene Georges Seurat: Badested ved Asnières Vincent van Gogh: Solsikker; Van Goghs stol;  Hveteåker med sypresser''

 Referanser 

Eksterne lenker

 National Gallery oversikt
 Om bygningen
 360° panoramas av 17 rooms i National Gallery  
 The National Gallery på Pall Mall 

Kategori:Kunstmuseer i Storbritannia
Kategori:Museer i London
Kategori:Vernede byggverk i London
Kategori:Etableringer i 1824
Kategori:Museer etablert i 1820-årene